Obvestilo o pojasnitvi obvestil o začetku protidampinškega in protisubvencijskega postopka glede uvoza nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske in Egipta

(2019/C 314/06)

Komisija je 21. februarja 2019 objavila obvestilo o začetku protidampinške preiskave za uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske in Egipta (1) (v nadaljnjem besedilu: obvestilo z dne 21. februarja 2019).

Komisija je 16. maja 2019 objavila obvestilo o začetku protidampinške preiskave za uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske in Egipta (2) (v nadaljnjem besedilu: obvestilo z dne 16. maja 2019).

V navedenih obvestilih je izdelek v preiskavi opisan, kot sledi:

„Izdelek v tej preiskavi so tkane in/ali šivane tkanine iz rovinga ali preje iz brezkončnih steklenih vlaken, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2 (v nadaljnjem besedilu: izdelek v preiskavi).“

Med preiskavami je Komisija ugotovila, da so nekateri gospodarski subjekti morda napačno razlagali besedilo opisa izdelka, ki je predmet preiskave.

Zato se je Komisija odločila pojasniti obvestilo z dne 21. februarja 2019 in obvestilo z dne 16. maja 2019, da bo vsem zainteresiranim stranem zagotovila informacije o dejanskem obsegu tekoče preiskave in zadevnim gospodarskim subjektom, ki se morda niso javili, ker menijo, da jih ta postopek ne zadeva (zlasti uporabniki in nepovezani uvozniki), dala možnost, da spremenijo/dopolnijo svoje odgovore na vprašalnik na podlagi pojasnjene opredelitve izdelka v preiskavi in popolne preglednice kontrolnih številk izdelka.

Dodatne informacije bodo vključene tudi v obvestilo k dokumentaciji, ki je na vpogled zainteresiranim stranem.

1. Pojasnilo glede izdelka v preiskavi

V oddelku 2 obvestila z dne 21. februarja 2019 in obvestila z dne 16. maja 2019 je izdelek v preiskavi opisan, kot sledi:

„Izdelek v tej preiskavi so tkane in/ali šivane tkanine iz rovinga ali preje iz brezkončnih steklenih vlaken, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2 (v nadaljnjem besedilu: izdelek v preiskavi).“

Kot je bilo pojasnjeno zgoraj, je Komisija med preiskavami ugotovila, da so si nekateri gospodarski subjekti morda napačno razlagali zgornji opis in se morda odločili, da se ne bodo javili na podlagi nepravilnega razumevanja opredelitve izdelka v preiskavi.

Zato Komisija meni, da je primerno pojasniti, da so izdelek v tej preiskavi tkane in/ali šivane tkanine iz rovinga in/ali preje iz brezkončnih steklenih vlaken z drugimi elementi ali brez njih, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2 (v nadaljnjem besedilu: izdelek v preiskavi).

Podrobnejše informativne oznake TARIC, ki zajemajo izdelek v preiskavi, so navedene v nadaljevanju.

Da bi se izognili dvomom, Komisija ugotavlja, da ta pojasnitev nima pomembnega vpliva na analizo Komisije glede trditev o dampingu/subvencioniranju in škodi, ki v celoti zajema obseg preiskave. Informacije zainteresiranih strani glede dampinga/subvencioniranja in škode so bile namreč zbrane na ravni precej podrobnejše kontrolne številke izdelka, ki se nanaša na izdelek v preiskavi.

Komisija za zagotovitev jasnosti objavlja preglednico kontrolnih številk izdelka, ki je bila predložena vprašalnikom, poslanim industriji Unije in proizvajalcem izvoznikom.

Opis polja Format polja Vrednosti Pojasnitev Prodajni format N 1: Zvitek Uporabite številko, ki ustreza formatu, v katerem je bil izdelek prodan. Ker se v primeru paketov, kompletov ali svežnjev več različnih tkanin prodaja skupaj, preostale značilnosti kontrolnih številk izdelka ne bi smele biti navedene, zato bi morala biti kontrolna številka izdelka sestavljena iz ene števke. 2: Rezan v oblike 3: Prodaja v svežnju ali kompletu različnih tkanin Oblika tkanine XX WR: za tkani roving in/ali nesukano prejo Uporabite črki, ki ustrezata obliki izdelka. Oznako TY uporabite samo za tkanine, ki ne vsebujejo rovinga ali nesukane preje NU: za nenagubani (šivani) roving in/ali tkanine iz nesukane preje – enoosne in enosmerne (3) NM: za nenagubani (šivani) roving in/ali tkanine iz nesukane preje – večosne CG: kompleksi steklenih vlaken iz rovinga in/ali nesukane preje – 100 % iz steklenih vlaken (4) CM: za komplekse steklenih vlaken iz tkanin iz rovinga in/ali nesukane preje – mešana vlakna (5) Vrsta stekla XX EG: za steklo E ali ECR (nizka vsebnost bora) Uporabite dve črki, ki ustrezata uporabljeni vrsti stekla. HG: za steklo z visokim prožnostnim modulom Teža na površino – teža, v gramih na kvadratni meter (g/m2), vključno s kakršno koli rogoznico, kopreno itd. N 1: za do 300 g/m2 Uporabite številko, ki ustreza razponu, v katerega se uvršča teža glede na površino izdelka. 2: za 301 do 600 g/m2 3: za 601 do 800 g/m2 4: za 801 do 1 200 g/m2 5: za 1 201 do 1 500 g/m2 6: za 1 501 do 1 800 g/m2 7: za 1 801 do 2 400 g/m2 8: za več kot 2 400 g/m2 Gostota rovinga/preje (v teksih) X Z: za do 300 teksov Uporabite črko, ki ustreza gostoti rovinga izdelka. Navedite gostoto (v teksih) rovinga/preje, ki predstavlja največji delež (po teži) v tkanini. Če dva rovinga ali preji z različnima gostotama (v teksih) predstavljata isto težo v končnem izdelku, navedite samo roving/prejo z večjo gostoto (v teksih). A: za 300 teksov B: za 600 teksov C: za 900 teksov D: za 1 100 teksov E: za 1 200 teksov F: za 2 300 teksov G: za 2 400 teksov H: za 3 600 teksov I: za 4 800 teksov J: za druge, kot so rogoznice iz rezanih niti, sestavljeni rovingi/preje, …

2. Oznake TARIC

Da bi se izognili nadaljnjim nesporazumom, Komisija prav tako pojasnjuje informativne oznake TARIC, navedene v prvem odstavku oddelka 3 obvestila z dne 21. februarja 2019 in v prvem odstavku oddelka 3 obvestila z dne 16. maja 2019.

Celoten niz oznak, ki zajemajo izdelek v preiskavi, je: oznake KN ex 7019 39 00, ex 7019 40 00, ex 7019 59 00 in ex 7019 90 00 (oznake TARIC 7019390080, 7019400080, 7019590080 in 7019900080).

Kot prej so oznake KN in TARIC navedene zgolj v informativne namene.

3. Postopek

Zainteresirane strani, ki menijo, da jih ta pojasnitev zadeva ali ki se morda niso javile, ker so menile, da jih ta postopek ne zadeva, so pozvane, da v 7 dneh po tem obvestilu stopijo v stik s Komisijo ter se ji javijo in, če želijo, zaprosijo za vprašalnik.

Pišejo lahko na enega od naslednjih elektronskih naslovov:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu ali

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu ali

TRADE-AS656-GFF-INJURY@ec.europa.eu

Vse pripombe in pripombe in stališča, prejeta na podlagi tega obvestila, ter vse nadaljnje informacije v zvezi s tem bodo vključene v obvestilo k dokumentaciji, ki je na vpogled zainteresiranim stranem.

(1) UL C 68, 21.2.2019, str. 29.

(2) UL C 167, 16.5.2019, str. 13.

(3) Enosmerna pomeni, da vsaj 90 % steklenih vlaken teče v isto smer.

(4) Razen šivalnih niti, ki so lahko tudi iz poliestra ali drugih vlaken.

(5) Kot je poliestrsko jedro ali koprena. Za namene te razvrstitve šivalne niti iz poliestra ali drugih vlaken iz kompleksa ne naredijo kompleksa iz mešanih vlaken.